এই মমতা কার, প্রথমত পুরুষেরই নয় কি? যিনি ‌’ত্রাতা’ তিনি নরম মনের মানুষ হতে পারেন বা নাও পারেন তাতে কিছু যায় আসে না। আমি দুটো প্রসঙ্গ তুলবার চেষ্টা করেছি: ১. একাত্তরে যে নারীর এত অবদান সেই নারী স্বাধীনতার কাছে নারী-সংবেদী কিছুই পেল না কেন? ২. নির্যাতিতাদের ‌শরীরের ওপর মনের ওপর খবরাদারি, তাদের উপেক্ষার মাধ্যমে দুর্ভোগের পথে আরো ধ্বংস থেকে রক্ষায় কিছু না করা ‘মড়ার ওপর খাড়ার ঘা’ যদি হয়, তবে তার দায় কার, তার কী খেসারত?